[{"text_idx": "#000005", "text": "Disgyblion ysgol yn ymgolli mewn celf mewn project Dementia a\u2019r Dychymyg"}, {"text_idx": "#000006", "text": "Mae plant ysgol o Sir Ddinbych wedi gweithio ochr yn ochr a\u0302 grw\u0302p celf ar gyfer pobl sy\u2019n byw gyda dementia i greu darn o gelf ar raddfa fawr sy\u2019n ymateb dychmygus i gwestiynau sy\u2019n gysylltiedig ac yn cynnwys pobl sy\u2019n byw gyda dementia yn ein cymdeithas."}, {"text_idx": "#000007", "text": "Ymunodd y plant ysgol Blwyddyn 6 o Ysgol Gynradd Clawdd Offa, Prestatyn ag aelodau\u2019r grw\u0302p o raglen \u2018Ymgolli mewn Celf\u2019 Cyngor Sir Ddinbych (SCDd) i annog cwestiynau yngly\u0302n a\u0302 chreu cymunedau cynhwysol a chefnogol i bobl sy\u2019n byw gyda dementia yn ein cymunedau. Bydd y plant hefyd yn cymryd rhan mewn sesiwn ymwybyddiaeth Dementia Friends cyn y gweithdy i ddysgu mwy am y salwch."}, {"text_idx": "#000008", "text": "Cefnogwyd y grw\u0302p gan yr artist Lisa Carter sydd wedi arwain gweithdai ar gyfer pobl sy\u2019n byw gyda dementia yng Ngogledd Cymru. Bydd modd i\u2019r cyhoedd weld y gosodiad celf a gre\u0308wyd gan y Grw\u0302p yn stiwdio 6 yng Nghanolfan Grefftau Rhuthun hyd at 30 Ebrill."}, {"text_idx": "#000010", "text": "Cynhelir yr W\u0302yl mewn partneriaeth ag Ymddireidolaeth Somerset House fel rhan o \u2018Utopia 2016: A Year of Imagination and Possibility\u2019. Mae Utopia 2016 yn bedwar tymor o weithgarwch sy\u2019n dathlu 500 mlynedd ers cyhoeddi Utopia gan Thomas More. Fe\u2019i cyhoeddwyd yn Leuven yn Rhagfyr 1516, ac yn y gyfrol cyflwynodd weledigaeth ddychmygus a chwareus o\u2019r byd ar gyfnod o newid mawr."}, {"text_idx": "#000011", "text": "Mae\u2019r digwyddiad hwn yn barhad cyffrous o\u2019r bartneriaeth rhwng Dementia a\u2019r Dychymyg a Gwasanaeth Celf CSDd fel rhan o astudiaeth ymchwil Dementia a\u2019r Dychymyg. Mae\u2019r astudiaeth hon, sy\u2019n cael ei chynnal drwy\u2019r Deyrnas Unedig, dan arweiniad Prifysgol Bangor, yn ystyried a all gweithgareddau creadigol helpu pobl sy\u2019n byw gyda dementia a\u2019r rhai sy\u2019n eu cefnogi. Mae\u2019r Rhaglen Cymunedau Cysylltiedig, sy\u2019n cael ei hariannu gan Gyngor Ymchwil y Celfyddydau a\u2019r Dyniaethau (AHRC) yn ceisio meithrin cydweithio cadarn rhwng ymchwilwyr a chymunedau er mwyn elwa ar ymchwil benodol i\u2019r newid yn ro\u0302l cymunedau o ran cynnal a gwella ansawdd bywyd a chreu tystiolaeth werthfawr ar gyfer ymchwil yn y dyfodol a chymunedau. Caiff y rhaglen ei harwain gan Gyngor Ymchwil y Celfyddydau a\u2019r Dyniaethau mewn partneriaeth a\u0302 Chynghorau Ymchwil eraill a nifer o sefydliadau eraill."}, {"text_idx": "#000012", "text": "Dywedodd yr Athro Bob Woods, Cyfarwyddwr Canolfan Datblygu Gwasanaethau Dementia Prifysgol Bangor, \"Bydd y prosiect o fudd i bawb sy'n cymryd rhan, a hefyd yn dangos i'r cyhoedd y gall pobl dal i fyw yn dda gyda dementia, ac mae ganddynt lawer i'w gynnig i\u2019r gymdeithas.\""}, {"text_idx": "#000015", "text": "Cynhelir dau ddigwyddiad arall gyda\u2019n partneriaid, Prifysgol Newcastle ac Equal Arts ym Mhrifysgol Newcastle a\u2019r Manchester Metropolitan ac artistiaid Cyswllt o ganolfan gelf Nottingham Contemporary yn Chesterfield i ystyried cwestiynau tebyg gyda phobl sy\u2019n byw gyda dementia, staff gofal, staff y GIG ac unigolion o sefydliadau sy\u2019n gweithio i helpu pobl gyda dementia."}, {"text_idx": "#000016", "text": "Dyddiad cyhoeddi: 22 Ebrill 2016"}]